חדשות - זהירות: מקובלים לפניך
חופשת הקיץ בארץ בחו"ל חבר'ה - יש עוד חדרים בבית... מצעי מיטה יחיד או זוגי במבחר דגמי קיץ מדהימים לבחירתכם החל מ 99 ש''ח לסט.	199	99	50%	תגיות
מחירי הלחם מחאת הפראיירים פייסבוק nana10 פיצויים הרב אמנון בק כנס פוע"ה יוחאי רוזנברג הרב יהודה גלעד אשר פלמר צפירה פרס הרב קוק שלושת השבועות איגוד הכדורסל טיפוס יישובים בית ישראל הרב קוק מצוות מילה כשר ללא תעודה סינמה סיטי סכך המשגיחים הציבור החרדי אבי מזרחי תל שילה סינון אופת העוגות מקיגיאלי תיאטרון החאן קיצוניים נדבות עצמאות הרב פרופ´ נריה גוטל אשדוד משרד לשירותי דת טורקיה חלל אשר גרוניס קשר חופשי פורבס
ראשי > חדשות > דעות > זהירות: מקובלים לפניך
זהירות: מקובלים לפניך
לרגל ל"ג בעומר, הרב ישראל רוזן מזהיר מפני מקובלים ממוסחרים ומושחתים, עטופי תקשורת ואנשי עסקים. "מקובל בן מקובל? אין התורה ירושה היא להם", הוא טוען הרב ישראל רוזן
י"ז אייר תשע"ב, 09/05/2012 13:11 ל"ג בעומר הוא יום סגולה לתורת הנסתר, לעולמות טמירין, מנצנצין וזוהרין, המאירין בלהבת תורתו של רשב"י ותלמידיו. תורת הנסתר מזוהה במידה רבה עם 'חכמת הקבלה' ועם מיסטיקה יהודית, ואלו זכו לחשיפה רבתי עם פרוץ החסידות והדיה הגיעו גם לארצות המזרח. תורת האר"י וגוריו, שוכני צפת והגלילות, נותרה חסויה ומעולפת-ספירים עד לגילויה בהמון ע"י הבעש"ט, מייסד החסידות, כפתח כניסה להיכלו של משיח. ועדין, גם בקרב עדת החסידים, רק יחידי סגולה עסקו בלימוד הקבלה, בקדושה ובטהרה, אם כי ציטטות מהזוהר נשזרו בדרשות חסידיות לרוב.
יהדות המזרח אף היא הצמיחה בתקופה זו מקובלים אמיתיים, צדיקים ואנשי מידות, ששיקעו עצמם בעולמות הנסתר. אגדות רבות נשזרות סביבם והם אופפות אותם באור מקיף, באור חוזר ובקרני הוד וזוהר. במקביל למה שהתרחש בקרב החסידים גם המוני עם-שבשדות בני עדות המזרח נשקו לתורת הסוד ע"י חבורות של קוראי זוהר, וכן שילוב קטעים רבים מספר זה בנוסח התפילות והפיוטים. גם אישי תורה חובבי-ציון וחדורי-גאולה, תומכי המפעל הציוני-מעשי, תמכו יסודותיהם גם בספרות הנסתר, ובכללם הראי"ה קוק, אבי תורת הקוממיות הגאולתית. ואם הזכרנו לשבח את נצנוצי הגאולה יש להזכיר לגנאי את משיחי השקר לדורותיהם, ושבתי-צבי בראשם, אשר גייסו להבל משנתם את תורת הנסתר, וספרי קבלה נשרו מחיקם. בדור האחרון חלה פריחה רבתי בנגישות הציבור לתורת הקבלה והמיסטיקה. הפעם נסחפים למחוזות אלו גם רבים ורבות שאינם שומרי תורה ומצוות, מחללי שבת, אוכלי טריפות ומתירנים בחיי האישות. מאמרים מלומדים רבים העלו הסברים פסיכולוגיים וסוציולוגיים לתופעה זו של הטייה מן העולם הרציונאלי לעבר העולם הרוחני, ולמשיכה לעולם המיסטיקה, לרפואת הנפש והגוף, דוקא לעת הזאת - בצל מוראות הגרעין ובעקבות התפשטות המגמה הפוסטית. התופעה מתבטאת בהצפת השוק בקורסי קבלה לעם, בחוגי קבלה, באתרי קבלה, בספרוני קבלה וכיו"ב. סחורה זו, כפי שמספרים, נצרכת ע"י חוגי המעמד הבינוני והגבוה, בעלי מקצועות חפשיים, אקדמאיים (כולל סטודנטים), אנשי עסקים, בוהמיינים, תקשורתנים וכיו"ב. יודעי דבר מציינים כי ראוי לקרוא רשימת צרכנים זו בלשון נקבה, שכן את הקבלה הפופולארית מאכלסות נשים לרוב. ה'טרנד' דילג אל מעבר לים וקנה אחיזה גם בקרב אינם-יהודים, כולל מן המעמד ההוליבודי הנוצץ.
במקביל לתופעת השיעורים והחוגים והקורסים והועידות והנוצצות חלה פריחה של צרכנות מיסטיקת-המונים בנהירה לקבל ברכות וסגולות מ'מקובלי כפר'. הללו הפכו להיות בעלי-שם באמצעות יחצנות ומסעות תקשורת בהדרכת יזמים, יועצים ו'מקורבים' אינטרסנטיים בעליל. ואני עומד ונבוך כיצד להתייחס לתופעות אלו, כאשר שאלה אחת ומכרעת בפי ובלבבי; האם צרכני קבלה אלו הופכים באמצעותה להיות טובים יותר במידות, בהתנהגות שבין אדם לחברו ובין איש לאשתו? אם אכן התשובה חיובית (ודומה כי אכן יש בה מן האמת) אזי למרות בקורתי הנוקבת, דלהלן, המאזן חיובי! כדאית היא ה'קבלה' - אפילו זו הממוסחרת והמזויפת - להישפך בראש כל חוצות, לאור מבחן התוצאה: אנשים טובים יותר. אבל האמנם?
שתים רעות-חולות כרוכות בעקבה של המיסטיקה לעם - מיסחור ושחיתות, והן מטילות צל כבד על כשרותה בכלל ועל מהימנותה בפרט. כל ארגוני הקבלה העממית וכל חצרות מקובלי-הכפר משופעים בממון רב, ומתנהלים בראוותנות ובפאר. זאת בהיפוך גמור לסגפנות ולבריחה מן הגשמיות הנדרשת מנושאי דגלה של הקבלה האמיתית, הטהורה. טבען של תורת הנסתר והמיסטיקה שמשיחתן בזהב מעמעמת את זוהרן ומעלה חשדות כבדים לזיוף ו'לעלמא דשיקרא'. אישית, קשה לי להאמין שניתן לשווק, בסגנון עסקי ותקשורתי - שיעורי תורה פנימית הלפופה בלבת אש שחורה על גבי אש לבנה.
תגיות: הרב ישראל רוזן, מקובלים, קבלה, שבת בשבתו
כתבות נוספות: ראש ישיבת ההסדר במודיעין: ישיבות ההסדר הפכו לקבצניםיו"ר אגודת הסטודנטים בבר אילן ביקש מנתניהו לפעול לשחרור פולארדמסתמן: חוק אריאל-עמאר לא יעבור בוועדת השרים לענייני חקיקה
1. עולם מוזר .....משה אהרון נווה עמל הר-צל-יה 5/9/2012 2:41:00 PM בורא העולם ברא עולם של העלם והרבה נעלמים בכוונת מכוות מאד מסויימתוהכל מפני שהניסתרות לה´ אלוקינו ולנו אך הנגלות לעשות את כל דברי התורה. והנה נפשו התזזית של האדם איננה יודעת מנוח ,מבקשת היא תדיר, לפשפש באותו שמכונה עולם הניסתר. להשלים כל מיני פערים. ל"תור" אחר כל "נס". לפצח כביכול את עולם ה"נס-תר" וכך ליד התורה קמה לה תורה נוספת המכונה כיום "קבלה", ברובה נפסדת ולא רק שמחטיאת מטרה אלא גם מוסיפה ומכרסמת בעיקר ואם לא די בכך הטילו בצל אושיות של תורה הנכתבת באצבע אלוקים, לצייר במכחול ונוצה ציורים ברובם הזויים של כל מיני ספירות עליונים ורקיעים כל אותם שבמפורש בקשה התורה להצניעם ואולי לעד ולעולמי עולמים וגזרה עליהם לא בכדי שתיקה רועמת שומר נפשו ירחק מכל זה. וודאי כיום. אין שום דבר במה שמכונה "קבלה" . וודאי שום דבר, מאותה התכלית היעודית של :"ומלאה הארץ דעה את ה´. כשכל העולם "קבלה" אוזלת ממנו ה"נתינה"ואם תאמינו לי [וודאי שלא] חמש לצדקה מועיל הרבה יותר ושקול כנגד לימוד של שנה באותה שמכונה "קבלה"2. תגובה לרב רוזןאלירן שדה 5/9/2012 2:57:00 PM לכבוד הרב, אכן, צריך להזהר מאוד מהמושחתים, אך, אין זה תרוץ, לא לנסות ולמצא את אותם מקובלים אמיתיים. בנוסף, אי אפשר עוד בימינו, שהקבלה, היא לא לעם (ישראל), ורק נחלת עילויים ויחידי סגולה, אחרי שמרן בעל "הסולם" פרסם את ספריו - החץ נורה כבר למטרה. כפי שאמרו גדולי החסידות והזוהר והמקובלים, שבדורנו, גם ילד בן 9 יוכל ללמוד זוהר כמו חומש עם רש"י. אבל אכן להזהר מהמקובלים "המקבלים"...3. ללא נושאענק 5/9/2012 8:31:00 PM האם לא יכול להיות מקובל בן מקובל? צריך להזהר שלא יצא שם רע בשוגג על צדיקים וכשרים.... אין להכליל. 4. מה למד רשב"י במערה?יהודה 5/10/2012 10:27:00 AM איתא במפורש בתניא שרשב"י למד במשך שנותיו במערה "נגלה", אז לכל הקבליסטים- יאללה חזרה לש"ס.
בואו להוציא את הכשרון שבכם. הצטרפו עכשיו לקהילת ביכוריםמסתמן: חוק אריאל-עמאר לא יעבור בוועדת השרים לענייני חקיקהראש ישיבת ההסדר במודיעין: ישיבות ההסדר הפכו לקבצניםיו"ר אגודת הסטודנטים בבר אילן ביקש מנתניהו לפעול לשחרור פולארדבית הדין הרבני הגדול הטיל איסור לקבור סרבן גטהרצח בבנק בבאר שבע: הכתובת הייתה על הקיר	דף הבית